Cesarhanmun/geonobi-data huggingface dataset:
地名: 宣川 (平安道, 都護府)
年: 1428.0

○平安道都體察使黃喜, 與都節制使同審各官城堡虛實及各官合入便否以啓: "安州邑城, 周回一萬四千二百八十五尺, 今皆頹落, 城基過大, 守禦爲難。 故今尺量減築處, 新舊基幷九千七百七十五尺, 其低微不實處, 今皆改築, 以肅川、价川、順川、永柔等官人民入保。 价川郡
              朝陽土城基, 周回一萬一千三百九十三尺。 外面多平夷, 內面則城基高峻, 數峯高大, 平地陜隘, 人物可居處甚窄。 若値旱乾氷凍, 則必有水泉不足之患。 价川郡
              大林寺洞新城基, 周回一萬二千八百九十尺。 南面平地八百九十尺, 北面低微處一千一百五十尺, 東面低微處四百尺, 其餘則皆土山。 外面高峻, 內面平地寬廣, 亦無水泉不足之患, 堪爲邑城, 然城基過大。 且安州及藥山城, 相去不遠, 守禦人物, 力分難支。 撫山地藥山城, 周回二萬八千三百二十五尺。 乃義州、朔州、江界直指之路, 三道中央也。 城基外面四方, 巖石高峻, 內面土地寬闊, 亦宜置邑。 南東門道本平易, 若於西門除治道路, 則軍馬出入爲易, 實是天作之基。 且乙未年造築後, 暫不頹落, 宜加築低微處, 且修城內巡城之路。 合撫山、延山爲一州, 稱大都護府, 置府使判官, 以都節制使, 兼任府使。 但城內外之田, 膏腴者少, 鄕吏日守官奴婢等, 常在官門, 居計實難。 近城十里新來各戶, 宜限年減租, 鄕吏則期以富盛, 除遼東騎載之役, 以厚其生。 且依平壤府例, 量設土官, 使邊民樂於趨赴, 以成巨鎭。 以泰川、熙川、嘉山、定州、雲山、博川、朔州、德川、孟山等官人民入保。 雲山郡
              靑山城, 周回一萬六千九百九十七尺。 城之內外險阻, 出入爲難, 故宜令老弱男女入保避難, 但城內平地甚窄, 軍馬難於出入, 以理山、昌城、碧潼等官入保。 熙川邑城古基, 周回六千四百二十尺。 今尺量減築處, 新舊基幷三千九百三十六尺。 視年豐歉, 量民勞逸, 以石改築。 自此向江界之路, 狄餘、合排防墻古基及向理山之路, 棘城防墻古基, 極爲阨險, 可以一當百, 乞幷修築。 又於其內, 連設小堡, 以爲詗候者所依。 江界、閭延, 則本是極邊, 四無救授之兵, 脫有大事, 則當擧邑逾嶺, 退保熙川城, 宜以江界軍糧, 量除一年經費及凶荒斂散之用, 其餘則每年納于熙川城, 熙川軍資, 亦當量宜納于藥山城。 平壤府邑城, 以江東、三登、祥原、中和、江西、龍崗、三和、咸從、甑山、順安等官入保。 慈山郡山城, 以殷山、成川、陽德等官入保。 郭山郡
              能化城, 以隨川、宣川等官入保。 龍川郡邑城, 以鐵山、麟山、定寧、義州等官入保。 上項各官合入城子, 竝依舊以合入各官, 每年軍資之數, 分程途遠近, 量宜轉輸, 餘悉納于其官城子, 以備居民凶荒之資。" 從之。
地名: 宣川 (平安道, 都護府)
年: 1447.0

○議政府啓: "平安道軍需不足, 不可不慮。 請以其道住居各司奴婢身貢及水鐵匠、經師、巫女等稅自願納穀者, 依時直收納。 且令監司, 各處冗費, 磨勘減省, 以補軍需。 且弓槍之用, 便於騎兵。 衝突擊刺, 非馬不能,故中朝於諸路防禦處, 皆頒官馬。 我國牧場, 馬匹蕃息, 而平安一道, 本非産馬之處, 加以征戍護送之煩, 私馬殆盡。 以諸道牧場兒馬, 換壯實土馬一千匹, 於各鎭各堡, 大小緊緩, 量宜分屬。 沿邊各處軍戶及附送居生無馬軍士, 擇可能喂養者分授, 常如己馬, 務要善養。 鎭將、萬戶常加考察, 亦令監司、節制使益嚴點考, 如有濫騎生病致死者, 懲之。 至於衣甲弓箭防禦緊關之物, 常川佩持, 易致損毁, 貧寒之徒, 未卽修治, 實爲未便。 除咸吉道及各道沿邊各官外, 其餘官中軍器及軍器監軍器, 令兵曹擇可用者, 量數分送於防禦各處, 明立文案。 如有無軍器者, 許令穿着。 宣川、鐵山等可耕之地, 陳荒頗多, 入居之人, 須先入送, 限安業間, 勿使差役, 以實邊鄙。" 從之。

○刑曹申: "彦陽囚典農寺婢善非, 與奸夫殺其夫, 依律凌遲處死; 殷山囚朴存信等二人四犯竊盜絞; 宣川囚高春奉殺人斬。" 從之。
地名: 宣川 (平安道, 都護府)
年: 1492.0

○先是, 宣傳官辛殷尹疑其婢夫宋田生往來海浪島, 捕告承政院, 下義禁府推之。 至是殷尹又捕其黨高益堅來告, 命拿致承政院問之。 益堅供云: "臣本年五月乘船發麻浦至平安道
              宣川, 西過獐鹿等島, 三、四日泊于海浪島, 島中有五家, 其人言語類漢人, 衣鹿皮, 火田而耕, 以漁獵爲業, 濟州民二十餘口, 新往居之。 島有六船, 其一船常在海中, 以候望爲事。" 命下義禁府, 仍傳曰: "我國人潛投彼島者, 理當刷還, 恐有華人雜居也。 近者遼東以我邊民犯境, 移咨問之, 其回咨可竝載此事, 其議諸領敦寧以上及政府、六曹。" 沈澮、許琮議: "事若的實, 將刷還之意, 幷載回咨可也。 且恐邊民相繼往來, 非徒生釁於上國, 因此投居者亦多, 宜懸賞許告, 又令邊鎭邀捕治罪, 以懲之。" 尹弼商議: "令義禁府窮推海浪島形勢及逃居人物之數, 以其供辭, 移咨都司, 刷還爲便。 況遼東今方移咨, 其回咨幷載此意, 實合事體。" 愼承善、李克均、朴楗、權健、申從濩議: "東寧衛人與我國人, 語音相同, 恐是東寧衛分徙之民也, 今不詳覈而遽咨遼東, 大體未便, 畢鞫閱實後更議之。" 鄭文烱議: "高益堅等言, 未知虛實, 遽咨上國未安。" 鄭崇祖、李封、洪貴達、尹孝孫、尹坦、金克忸、李淑瑊、李諿、金碔、權景祐議: "本國人民逃避差役, 潛入絶島, 將爲久住之計, 若不刷還, 從而投入者, 將恐難禁, 具由移咨遼東, 刷還爲便。" 傳曰: "待義禁府畢鞫而處之。"
地名: 宣川 (平安道, 都護府)
年: 1493.0

○戊寅/受常參, 視事。 左承旨金應箕將刑曹三覆啓本啓: "定州囚禮賓寺奴加都致、宣川官奴順同、金伊仇知從唐人
              李上佐之誘, 背本國向遼東罪, 律該斬不待時。" 右議政許琮啓曰: "平安道觀察使柳輊云: ‘順同乃其官房子, 至迷劣者也。’ 是必因加都致誘引而然也。" 工曹參判金升卿啓曰: "雖然, 罪重不可棄也。" 上曰: "雖云迷劣, 年旣十八, 不可不罪, 依法施行可也。" 司諫權俱請鞫吏曹官吏。 吏曹判書洪貴達啓曰: "雖有相避, 守令仕滿者書啓除授有前例。" 上曰: "有例則擬望何害?" 權侹啓曰: "歙谷乃內地, 不必急急築城。" 右議政許琮啓曰: "前朝之季, 江原道悉爲賊藪, 如此昇平時, 築之固善。 但以緩急之勢言之, 歙谷之城, 在所當後。" 上曰: "先築歙谷之城何耶? 其考啓。" 琮又啓曰: "義州舊城, 足以備禦, 不必退築, 但雉堞低微, 於瞻視埋沒, 加築爲便。 若先築邑城, 則前所聚石, 必盡用矣。 長城之築, 恐未就也。 姑停邑城, 先築長城何如?" 上曰: "已命兵曹判書審視矣。" 琮又啓曰: "海浪島在上國之境, 而吾民潛往來捕水牛, 立重法痛禁何如?" 上曰: "然。"
地名: 宣川 (平安道, 都護府)
年: 1495.0

○正言韓訓啓: "王妃親祭, 不合於禮, 請更考禮文, 參酌施行。 且鄭崇祖嗜利無行, 斷不可使上國。" 正言李冑啓: "金繼宗當成宗國恤赴京時, 私奸宣川、義州官婢。 及還聞其妻亡, 而少無戚容, 乃與前私者歡, 行同禽獸。" 傳曰: "其鞫之。" 掌令李達善, 啓英陽正涵事, 不聽。 又啓大妃上陵未便事, 不聽。
地名: 宣川 (平安道, 都護府)
年: 1509.0

○戊午/御朝講。 參贊官宋千喜臨文曰: "二南爲正風, 此下十三國爲變風, 皆列於樂(官)
                〔府〕
              , 備觀省而垂鑑戒。 臣爲掌樂院正, 觀之女樂, 多不正, 皆以男女相悅之詞歌之, 甚爲褻慢。 如此不正之音, 不當用於燕饗。 請令掌樂院, 敎習詩章, 用之燕禮。" 司經閔壽千曰: "雖不得敎以詩章, 別製樂章敎之可也。 聲音與政流通, 不可不正也。" 掌令許硡、正言金璇, 論啓宣陵執事加及削去大禪取才等事, 不允。 領事柳順汀曰: "度僧及大禪取才, 雖舊法, 非因時損益可行者也, 改印《大典》時, 削去爲當。 且近聞龍川西面蜜串, 與遼東
              佛後里相近, 只隔一水, 我國人民, 多避役入歸, 唐人亦多往來貿易, 或相奪牛馬, 而無禁防。 幸與爭鬪, 則不無釁端, 請令其道節度使看審, 嚴其禁防, 使不得交通也。 宣川、郭山兩邑之間, 有宣沙浦鎭。 今無倭變, 而防禦不緊, 請移設蜜串, 使備禁防。 然邊事難以遙度, 竝令其道節度使, 看審利害便否, 然後移設措置如何? 麟山海口, 屯田土地沃饒, 禾穀甚好。 已墾處可落種二百餘石, 其未墾處, 盡起耕, 則可至千餘石。 然則其利無窮。 且其處米穀稀貴, 輸內地之穀, 供饋唐人, 若盡墾陳地, 則米穀賤, 而亦無輸轉之弊矣。 臣又聞義州
              於赤島, 今年起耕, 禾穀甚美。 但農人渡江往來, 耕作未便。 鴨綠江, 到義州
              九龍淵, 岐而爲二。 東流爲鴨綠, 由義州城底而去, 西流爲西江, 由黔同島地面而去, 經數三里, 復與鴨綠合流, 其中爲於赤島。 居民欲塞鴨綠岐流處, 導注于西江, 使於赤島連陸, 以便耕作, 至有欲上言者。 臣前任義州牧使時, 李克均亦欲塞鴨綠岐流處, 導注于狄江, 使黔同島連陸, 以便耕作啓, 令臣與觀察使, 同審便否以啓。 臣其時審其便否, 鴨綠與狄江, 不相接, 地勢亦高, 不可導注合流, 若西江則可以導注矣。 今三浦船軍, 常無緊關役事, 令其人防塞移注似便。 令其道觀察使, 同義州牧使, 審其便否, 啓聞何如? 且入居之事, 須急速磨鍊, 使預先治裝, 趁時入送可也。" 參贊官宋千喜曰: "限年事宜, 與大臣議而爲之。 臣嘗於忠淸道見之, 良民役重, 多欲投屬爲私賤, 是以良民漸少。 申公濟前任綾城縣令時, 有一人列書人名而來告曰: ‘此是公家逃奴婢, 居于某處, 請推尋。’ 公濟曰: ‘我素無奴婢。’ 不受其言。 其人退而言曰: ‘癡哉! 其員。 如此空得奴婢, 豈易乎?’ 其後又有一人來告者, 公濟亦不受之, 令人逐出之。 以此觀之, 朝官若無廉介, 則良民願爲奴婢, 豈拒而不受乎? 必多有壓良爲賤者矣。" 許硡曰: "大抵良民願爲私賤者, 全羅道尤甚。 下三道豪猾之家, 多占良民於戶內, 故成宗朝遣官搜刷。 今聞咸鏡道亦如此, 雖軍籍時, 亦脫漏, 請依成宗朝例, 遣官搜刷。"
地名: 宣川 (平安道, 都護府)
年: 1557.0

○諫院啓曰: "濫刑之罪, 其律甚重, 良以係關人命, 於法不可貰也。 近者在外之官, 或不體聖上好生之德, 濫用刑罰者有之, 使無辜之人, 含冤而斃, 以至傷天地之和, 召水旱之災, 良可悶惻。 宣川郡守李昕, 以其官婢, 定差備於過客, 其母爲其夫, 換定以他官婢, 李昕怒其不從其令, 濫用刑杖, 極其殘酷, 官婢則其日死, 其夫則翌日死, 厥母僅存。 遠近之人, 皆不忍聞。 凡非命而死者, 有檢屍之法。 請李昕先罷其職, 下諭于本道監司, 令其都事, 依法檢屍推閱, 以正濫刑之罪。" 答曰: "如啓。"
地名: 宣川 (平安道, 都護府)
年: 1592.0

○大駕, 夕次宣川。 遼東巡按御史李時孶, 遣指揮宋國臣齎咨來, 其咨有曰: "爾國謀爲不軌。" 又曰: "八道觀察使, 何無一言之及於賊? 八道郡縣, 何無一人之倡大義? 何日陷某道, 何日陷某州, 某人死於賊, 某人附於賊, 賊將幾人, 軍幾萬?" 天朝自有開山大砲、大將軍砲、神火鏢鎗, 猛將精兵, 霧列雲馳, 倭兵百萬, 不足數也。 況文武智略之士, 足以灼見奸謀, 逆節凶萌, 雖有蘇、張、鞅、睢之徒, 復生於世, 安得窺天朝淺深乎?" 上覽咨悚然曰: "此蓋疑我與賊同謀, 而爲此恐動之言, 以試其對也。" 先是, 中朝福建行商許儀後等, 潛報上國云: "朝鮮貢驢於日本, 與日本連謀, 將犯上國, 朝鮮爲之先鋒。" 中朝頗疑之, 及本國敗報至中國, 中朝論議洶洶, 許閣老國獨揚言曰: "吾嘗奉使朝鮮, 習知情形, 朝鮮禮義之邦, 決不如是。" 及本國請兵奏至, 遼左之人傳言: "朝鮮, 實與倭奴同叛, 佯爲假王, 嚮導而來。" 時有宋國臣者, 前隨天使王敬民, 來見主上面目, 至是, 國臣自言: "我曾以天使頭目, 到朝鮮, 嘗見其國王, 我今往見, 必嘗識認。" 中朝依其言, 托以傳咨, 委來探審。 國臣, 旣見主上, 出謂譯官曰: "巡按以我曾從天使, 來見國王面目, 故使之來審眞僞耳, 今咨中所言, 皆假設之辭, 勿訝也。"
地名: 宣川 (平安道, 都護府)
年: 1593.0

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 宣川 (平安道, 都護府)
年: 1604.0

○平安道觀察使金信元啓: "宣川郡守趙存世呈: ‘郡地居私婢山非家止接有人康加屎及其妻女香台者, 極有怪誕之事, 推問山非, 則供稱: 「康加屎本是龜城人, 率妻來住俺家, 言: 『有奇男三人, 訪我從雲天降」 云。 掃舍宇以待, 如其言, 則所謂奇男有三, 不見來形之迹, 從天來云。 家內入坐觀之, 則長男髯長尺許, 眼大、面錚盤, 坐體壯偉; 二男, 髯長五寸許, 面貌廣好, 坐體亦壯; 三男髯長四寸許, 面廣, 坐體亦壯。 皆着黑冠, 其中三男則黃冠, 所服黑色, 似若段色。 所見極嚴, 一見之後, 恐不敢再見。 飯奉如常人, 匙箸之聲, 動如平人。 有若人形, 而不是完然, 言語微細而難聽。 其母言: 「三男或稱聖人、或稱神人、或稱生佛。』 翌曉, 自房中, 倐然而逝, 只見出家之形, 不見出家之後。 人爭趨見恐後神人等曰: 『前見某人, 名說其知如神。」 厥母言: 「長男生下陰門, 次兩男脅間産下, 皆是今年産, 長未周年間, 壯大如此矣。 且孕四子, 亦産脅間, 不日壯大, 不數月。 第三男已爲婚嫁, 率美娥, 今生兒。」 稱, 云矣。"
地名: 宣川 (平安道, 都護府)
年: 1621.0

○辛酉十二月十八日乙酉(贊劃使)
                〔贊劃使〕
              狀啓: "十五日, 奴賊數千騎, 由義州暗渡, 猝襲毛摠兵
              于龍川
              , 義州之人, 未及報知。 賊兵如颷至風過, 奄入龍川
              
              至林畔
              , 文龍脫冠服, 混兵士僅免, (府使李尙吉, 時在衙軒, 不知所出走, 入僕從中, 以亂之)。 接伴官李馨遠, 踰墻跳竄。 賊亂斫文龍手下, 漢人皆延頸待戮。 轉掠龍川, (軍及作食俄而旋軍時, 賊自義州深入至宣川, 回轉龍川, 以還一日所過, 幾二百餘里云)。 府使李尙吉, 時在衙軒, 不知所出, 走入僕隷中, 以亂之賊, 求之不得。 開倉作食, 俄而回軍。 時賊自義州, 深入至嘉山, 回轉龍川以還, 一日所過, 幾二百餘里云。
地名: 宣川 (平安道, 都護府)
年: 1625.0

○戊戌/平安道監司李尙吉馳啓曰: "卽見義州府尹李莞所報, 則都司徐景栢、參將易承惠等, 領軍兵, 捕獲眞、假㺚二百餘名出來, 而眞㺚言: ‘奴酋於六月初八日, 率兵來到遼東城, 與西㺚連和, 使其第四子, 領兵三千餘名入去, 而今至月餘, 尙不還歸。 蓋似見賣於西㺚, 而未能的知’" 云。 又啓聞善治守令宣川府使成俊耉等七人, 請加褒賞, 乃命或賜馬, 或賜表裏。

○庚寅/備邊司啓曰: "卽見平安監司尹暄狀啓, 徐孤臣小帖內辭緣, 則其所云仰觀天象及姜高麗領兵三萬之說, 蓋悶朴雴、姜璹等入往奴穴之事, 而有此險怪之言也。 臣等仍念, 朴雴等所幹, 初無大段機關, 只欲於未合氷前, 往見其父, 或沮韓賊導虜之計也。 事機差池, 尙未入往, 爲徐將所壞了, 今不必仍送。 止而不送之意, 密通于督府, 而仍令雴、璹等還到宣川, 府使門下人, 知其不果入往之狀, 以合機宜。 以此意, 密諭于尹暄等處宜當。 敢啓。" 從之。 初, 朴雴、姜璹等行到碧團, 漢將徐孤臣詗知之, 送人捉住, 仍送書于尹暄, 故暄啓聞于朝, 不果送。
地名: 宣川 (平安道, 都護府)
年: 1627.0

○慶尙監司金時讓馳啓曰: "倭人聞西賊犯邊, 轉相驚告曰: ‘今可秘報調興, 預自周旋。 不然, 年少喜事之人, 必爭先出援, 小島先被蹂躪之禍。 且聞刷還飄風船, 自本島出來, 聞奴賊深入宣川之說, 已漏於島中’ 云。 ‘前日遼東陷奴之日, 關白責調興以趁不告知, 及聞遼東本非朝鮮之地, 竟不治罪。 若不臨機善處, 雖調興亦無如之何。’ 云。 且曰: ‘癸丑年間, 有(大板)
                  〔大阪〕
                
              之戰, 急於回棹, 減捧貿木而歸。 厥後, 貴國執此爲規, 今若徑歸, 後必爲例’, 頓無入歸之意。 萬端開諭則曰: ‘然則必有東萊府使、釜山僉使印信公文後, 可追捧’ 云, 故不得已島主及調興處, 作一書契以送, 草稿則送于備邊司矣。"
地名: 宣川 (平安道, 都護府)
年: 1638.0

○宣川民人, 率其妻子, 逃入瀋陽, 淸國捕送于我國。 上令備局議之。 備局以爲, 當依《大明律》謀背本國, 潛從他國之法, 令禁府擬律爲當。 於是, 禁府請首謀人處斬, 其妻妾、子女爲奴屬公, 其父母、祖、孫、兄弟, 皆流二千里安置, 從之。
地名: 宣川 (平安道, 都護府)
年: 1642.0

○朔丁酉/平安監司具鳳瑞馳啓待罪曰: "今此鳳城之擧, 出於意外, 臣猝當策應之地, 遠想聖明軫憂, 且思朝廷危懼, 凡有所聞, 一一馳啓, 此不過藩臣職分之當然, 初非有羅織陷人之計, 而今聞大臣收議中, 論臣罪狀, 不遺餘力, 至以褒揚崔鳴吉之善對, 不盡李烓之實迹, 而先自憤嫉爲言, 未知烓之實迹, 果指何事耶? 臣巡到順川, 始聞王世子偕淸將, 出來鳳城之報, 罔晝夜作行, 馳到龍灣, 則義州府尹許積軍官來言: ‘烓已就捕, 而渡江之際, 已有荒亂之狀。’ 臣隨所聞一邊馳啓, 越江前進, 道遇館所禁軍, 持宰臣韓亨吉狀啓出來者言: ‘烓供招之際, 書納小紙, 而舡上設宴, 給參給米之語, 皆在其中。’ 云則此是賣國之甚者也。 鄭太和之年前手札, 藏之衣帶, 故爲呈納, 陽若見奪, 而送言于許積曰: ‘吾不忘此令公, 故常持此簡, 不幸見奪。 雖給重價, 願得還推。’ 云。 翌日商賈等推問之時, 皆以烓所告爲問目, 故驚心喪膽, 不敢牢諱, 以致査事滋蔓。 臣入陪東宮, 詳聞烓所供之辭, 則一節加於一節, 新聞多於前聞。 南汛口走回者一人落留之說及漢船未捕之語, 發於其夕, 臣之對辨於衙門也, 許積以此兩款, 皆出烓口, 枚擧狀啓, 則收議中何以謂一人之傳聞乎? 厥後臣與輔德朴遾入陪東宮, 則世子面言於臣曰: ‘卽刻鄭譯密言曰: 「今來被招宰臣外, 又有五六名宰援引之事。」 吾問其言根, 則鄭譯言: 「自世子想必斟酌其潛告之人。」 云。’ 臣更稟于世子曰: ‘所謂潛告之人, 指誰某耶?’ 世子曰: ‘監司其不解耶? 此乃指烓而言也。’ 且箕廟設祭之事, 則自衙門推問高忠元之際, 亦曰烓之所告云。 臣只以所聞狀啓而已, 未若許積之明白馳啓, 而何以曰只出於臣之所聞乎? 上有世子所聞, 下有諸譯所傳, 而及至今日, 獨拈臣名者, 正坐於狀啓之煩數也。 烓旣盡告上年之事, 使淸國諸將致疑於不敢言之地, 故世子下敎於臣曰: ‘自離發瀋陽以來, 龍將以下一不及國王預知之語。 及賊烓供對之後, 屢言國王亦知之云, 事甚叵測。’ 臣旣聞此敎, 則所謂欲食其肉者, 夫豈過哉? 且皇帝之言曰: ‘李烓凡事, 一一直告, 雖因此人而得端緖, 旣負本國, 其罪重矣。’ 云則皇帝亦與烓, 從前有嫌, 做此構陷之語乎? 烓之斬死之日, 灣上大小人民莫不稱快, 此亦緣臣家諭戶說而乃如是乎? 所謂褒揚崔鳴吉云者, 大臣不思前後狀啓之各異, 乃發此言也。 其時皇帝有命之初, 自外來者, 多言鳴吉亦多援引之人。 臣以此入告于世子, 世子問于鄭譯, 則鄭譯云: ‘崔相雖剮之, 必無亂言之理。’ 云。 臣始覺人言之失實, 而諸宰之自柵門出來者, 致書于臣曰: ‘頃得崔相手書, 擧實馳啓, 以解人疑。’ 臣覓得鳴吉小紙手書見之, 則遣僧之事, 終始自當, 至於箕廟設祭, 則又有閔聖徽不預之說, 將此啓聞, 兼送其手書矣。 過三日後, 某相之名, 發於某人之招, 其夜鄭譯往問此一款於鳴吉, 則答言: ‘其後逢某相, 得聞給蔘之語。’ 云。 臣又以此啓聞, 此則乃前狀啓上送三日之後也。 設使崔相有推諉之言, 而臣前狀啓上送時, 安能預料鳴吉三日後有是推諉之說哉? 所謂推諉之事, 臣不掩諱, 趁卽啓聞, 則臣之隨所聞馳啓, 據此可知, 而今之收議, 混將前後狀啓, 有若一日所封者然, 尤不知其由也。 人間是非善惡, 自有輕重之差, 而欲以崔鳴吉推諉之一款, 對擧於賊烓賣國之奸計, 欲以邦家井井之憲章, 歸之於一介小臣數行之下語乎? 且烓任宣川時, 人蔘九斤, 計以五百銀買賣之語, 發於閔應騫之口, 官米一百石偸竊販貿之說, 出於洪頣性之言, 烓與官奴玄福, 終始同謀, 至於殺賈劫財之言, 狼藉關西, 而此則臣不及於狀啓之中, 而惟此現著之數事, 足以梟示邊上, 而今日乙者之論, 乃至於此。 臣意謂, 憤嫉賊烓之心, 人情所同, 而反有一種救解之論, 以至激動, 大臣以臣欲食其肉之說, 爲臣罪案者, 不亦異乎? 凡人之情, 易溺於親昵, 臣亦不免營救崔鳴吉之失, 不勝惶恐待罪。 下臣此狀於廟堂, 比較前後秘密狀啓, 如有做言巧陷之跡, 則亟正臣罪, 以謝人言。" 上溫批以諭之。
地名: 宣川 (平安道, 都護府)
年: 1651.0

○安州人金忠一父、子、孫三人, 孝行卓異, 忠一之父彦秀, 丁卯變亂, 以將官死節, 一門之內, 四人忠孝俱全。 寧邊民李應男、校生吳淑獻、宣川訓導桂天老父ㆍ子ㆍ孫三世、嘉山兵營吏金有起、三登民李乙男、熙川校生金信哲、成川民金奉日兄弟、殷山民李承回ㆍ金呂哲、平壤進士洪僎及民朴繼用、三和校生安處智、良女楚香等, 孝行出天, 至誠事親, 斷指救病。 江西正兵金得麗, 不但孝行無愧古人, 國恤三年, 至誠服喪, 校生金碩珍年纔五歲, 父死服喪三年, 無異成人, 仁祖國恤, 亦服喪三年。 私奴金莫男、館軍金得招ㆍ金士男、平壤民金起廷等, 兄弟同居, 少無間言, 不置私財, 同其衣食, 寧邊人金成洛妻朴氏、平壤良女莫眞ㆍ金秀澤妻安氏、正兵李彦歷妻良女三春等, 孀居節行, 無愧古人。 平安監司抄啓以聞, 因禮曹覆啓, 旌閭賞職, 給復有差。
地名: 宣川 (平安道, 都護府)
年: 1680.0

○憲府啓曰: "京畿水使柳炳然以罪人赫然之至親, 當赫然鞫問之時, 敢生營救之計, 乃於國舅與重臣之庭, 鳴號乞哀, 至以忠臣二字, 加之於赫然之身。 赫然所犯, 何等罪逆, 而公言顯訟, 有若忠而被罪者然, 蔑法護逆, 莫此爲甚。 請削奪官爵。 前參奉李元祉, 罪人元禎之弟也。 自以一邑鉅族, 挾其父兄子姪之勢, 坐制列邑道臣土主, 少咈其意, 則輒詬辱而中傷之, 故前後官吏, 莫敢誰何。 侵虐小民, 奪掠田土, 一境被毒, 旁近受害, 此實民間之盜跖, 而居喪挾娼, 人理斁滅。 請令攸司, 依法處置。 礪山郡守沈樞其在京職, 聚會雜徒, 流連酒食。 其爲外任, 剝割民生, 營殖家産, 勳府匱竭之說、南郡板蕩之誚, 不勝其藉藉。 諂事權倖, 擧世唾鄙。 豐德府使李壽曼出入始壽、元禎之門, 迎合諂媚之態, 不一而足。 曾任星州時, 交懽土豪元祉, 如事元禎, 營給私舍於公基之說, 藉藉傳播。 平安都事李雲徵陰附鑴、積之家, 自爲逆堅之心膂, 乃以白徒, 超陞守宰, 終占佐幕, 流連聲色, 爲一道笑囮。 中和府使南垕附託堅賊, 甘心奴隷, 曾爲憲職, 聽人私囑, 徵債市廛, 拘囚私門。 利城縣監方萬元昵附逆堅, 猥授本職, 沈湎酒色, 所行淫穢。 宣川府使閔涵以賊堅同壻, 爲其腹心, 叨守雄府, 尙在任所, 請竝命削去仕版。" 上不從。
地名: 宣川 (平安道, 都護府)
年: 1700.0

○禁府罪人沈益昌供曰: "未設場前, 往見吳碩夏, 謂朱草傳謄之際, 君必詳準, 使之精書, 且吾曠官已久, 歸意甚急, 必欲先知立落, 決定去留, 君須率入順億, 詳探通報, 仍語順億, 使禁亂吏權繼昌急通矣。 出榜前一日, 送奴禁亂所, 探問出榜遲速, 則去奴持入格表試券一張, 來傳順億之言曰: ‘進賜
                【卑賤者尊稱仕官人之號也。】
              表、策, 俱已見落, 故覓送入格試券, 須以進賜名改書以送。’ 不勝驚愕, 乃曰: ‘此豈士夫所可忍爲乎?’ 叱退來奴, 使之急急還送" 云。 益昌時爲成川府使矣。 金吾讞奏: "交通場屋, 探知事情, 自有當律。 況其皮封, 必無不求自至之理。 第所送皮封, 旣不受, 則設有圖換之計, 有同法文之刦奸不成, 似當參酌勘斷。" 判曰: "情迹綢繆, 誠如議讞, 而成不成, 似有區別。" 特命減死定配, 遂配郭山郡。 初, 禁府都事李齊說, 借禁亂所書吏權繼昌於益昌, 使之運致毛具等物, 至是勘奪告身。 李世禎於換封事, 縷縷發明, 乃以雇軍、代述兩件事自服曰: "果與完石相議, 奴末善, 依他人例, 代立科所, 果有違簾處, 改書入送之事。 鄭維錫素與相親, 兩場試題, 果爲出送, 自外製入, 而任詡則雖與相知, 而維錫之文旣優, 故初無乞文之事" 云。 維錫又以兩場代述直招, 禁府照代述律, 李世禎充軍于宣川府, 維錫充軍于龜城府。 領議政徐文重言: "泛勘代述, 至配善地, 殊涉不當。" 上命推考當該堂上, 使之改配。 配世禎于義州府, 維錫于碧潼郡。
地名: 宣川 (平安道, 都護府)
年: 1717.0

○己卯/配李元坤於宣川。 始, 黨人之起科獄, 其說有二。 一則曰闕門之不閉也, 二則曰考官之歷抵也。 夫證成門開者, 權致大、趙銘之無賴子也, 捏造歷抵者, 李賓興之駔儈曁其奴甲戌、乞兒彭叟, 而李健命、權尙游、金鎭圭、趙泰采之徒, 信若金石者也。 然銘、致大, 自言製呈於門外。 外製有當律, 而猶不知諱, 挺身立證者, 容足以人理論, 而其不出於敎唆誘脅, 未可知也。 權譍則不過駢闐簇沓中望見床童而已, 曷若李夏源所聞至親之見阻敦化之閉, 而求出於丹鳳者之爲必可信也? 賓興有宿憾於李塾, 而且以鎭圭親屬, 憑托隣比之觀, 生出彭、甲童騃輩以證之, 則其不出於承望譸張, 未可知也。 任健元、李元坤, 則不過互諉言根, 卒歸奸妄而已, 曷若金宇杭一疏之忠實不欺君, 李胤彦所見之異趣無可私者之爲必可信也? 禎興之吐款而爲反辭, 則賓興之不吐款, 獨不爲畏法抵賴耶? 弼殷之投狀而爲敎誘其子, 則彭叟之誣證, 獨不爲賓興之敎誘耶? 況初獄之刑威脅承, 必歸於得實, 而再査之平問直陳, 獨歸於誣服者, 抑何也? 大抵無賴如銘、大, 童騃如彭、甲, 隨時異態, 反覆百端, 則其言之不可信, 前後等耳。 惟當以臺臣之所聞、宰相之所見, 士子之公證, 爲此獄之案, 而壹無所省, 只以無賴童騃輩三變之說, 斷爲究竟, 而其低昻操縱, 極於元坤之獄。 在閔啓洙、趙正純、任健元, 則當覈不覈, 當問不問, 護惜之如恐不及, 在元坤則抑勒文致, 至欲刑訊, 而賴金在魯一言, 得不死於桁楊。 按獄之無狀, 百代難欺, 而修初史者, 從而文其罪, 可勝痛哉!
地名: 宣川 (平安道, 都護府)
年: 1756.0

○上召見副校理元仁孫, 命讀《崔孝一傳》。 上曰: "彌串是何地?" 仁孫曰: "孝一留於宣川
              車汝良家, 因治發北行, 似是宣川地也。" 上曰: "車汝良, 與孝一爲何人?" 仁孫曰: "與孝一爲從兄弟矣。" 上曰: "孝一亦似有勇力矣。" 承旨李彛章曰: "然矣。 開眼如環圓, 多膂力云矣。" 讀至孝一罵賊事, 上曰: "是能直辱鄭奴矣。" 讀至孝一在彼中設施事, 上曰: "此則曾有往彼中見之者耶?" 仁孫曰: "伊時隨世子還國者, 見而傳之矣, 說在下端矣。" 讀至孝一被禍事, 上曰: "賢哉。 吳三桂可愧矣。 黃一皓無奉祀孫耶?" 彛章曰: "雖立後繼宗, 必當有孫矣。" 上曰: "車元轍是何如人?" 彛章曰: "臣亦未知。 而其死時人有潛目以示意, 車曰, ‘死則死, 豈可變姓求活耶?’ 終不避其禍云矣。" 命書傳敎曰: "黃一皓、崔孝一孫錄用旣有命, 而今聞孝一記事, 車元轍雖不知何人, 其忠義澟然。 分付道臣, 狀聞其孫。"
地名: 宣川 (平安道, 都護府)
年: 1814.0

○義禁府啓言: "謀叛罪人鳳寬子迪實, 在逃未捕。 卽接平安監司鄭晩錫所報, 今纔捉得, 具格嚴囚云。 凡罪人之亡命者, 比本律加二等。 而迪實本律, 旣是爲奴, 爲奴加二等, 當爲處斬。 在前劇逆緣坐之亡命者, 亦用此律矣。 迪實方囚宣川獄, 請依例發遣府都事, 與地方官, 眼同處斬。" 允之。
地名: 鐵山 (平安道, 都護府)
年: 1427.0

○乙丑/視事。 時平安道
              宣川、龍岡、鐵山, 海潮溢沒海邊田, 上曰: "古亦有之乎?" 禮曹判書申商對曰: "古亦有之, 非災異, 乃豐祥也。" 有司請高麗
              太祖影幀三、行兵幀二、六功臣幀六、鑄像一, 請埋於太祖陵側, 上曰: "功臣幀埋之一處, 是無上下之分也, 各埋之可也。" 司憲執義金宗瑞啓曰: "府尹郭存中, 曾爲知申事時, 受王琚妻王氏穀二百石、奴婢十口, 知申事鄭欽之, 受穀五十石。 二人於王氏, 雖皆族親, 然非義則雖一芥, 固宜不受, 以有名朝士, 知非受之, 甚爲不當, 請科罪。" 上曰: "受近戚之物, 豈爲非義? 以此微事, 貶親信之人, 無乃不可乎? 爾退而言於同列。" 上曰: "本朝使臣赴朝時, 遣行臺監察, 無乃有弊而無益乎? 停遣行臺何如?" 贊成權軫、吏曹判書許稠等對曰: "臺監所至, 京中各司震肅, 況外方乎?" 稠曰: "臣以執義遷判事, 監察分臺而至, 其敬畏之心, 不以前日下官, 而有所減也。 其畏監察, 而不敢犯法者, 類如此, 誠不可不遣也。" 上曰: "然。"
地名: 鐵山 (平安道, 都護府)
年: 1428.0

○平安道都體察使黃喜, 與都節制使同審各官城堡虛實及各官合入便否以啓: "安州邑城, 周回一萬四千二百八十五尺, 今皆頹落, 城基過大, 守禦爲難。 故今尺量減築處, 新舊基幷九千七百七十五尺, 其低微不實處, 今皆改築, 以肅川、价川、順川、永柔等官人民入保。 价川郡
              朝陽土城基, 周回一萬一千三百九十三尺。 外面多平夷, 內面則城基高峻, 數峯高大, 平地陜隘, 人物可居處甚窄。 若値旱乾氷凍, 則必有水泉不足之患。 价川郡
              大林寺洞新城基, 周回一萬二千八百九十尺。 南面平地八百九十尺, 北面低微處一千一百五十尺, 東面低微處四百尺, 其餘則皆土山。 外面高峻, 內面平地寬廣, 亦無水泉不足之患, 堪爲邑城, 然城基過大。 且安州及藥山城, 相去不遠, 守禦人物, 力分難支。 撫山地藥山城, 周回二萬八千三百二十五尺。 乃義州、朔州、江界直指之路, 三道中央也。 城基外面四方, 巖石高峻, 內面土地寬闊, 亦宜置邑。 南東門道本平易, 若於西門除治道路, 則軍馬出入爲易, 實是天作之基。 且乙未年造築後, 暫不頹落, 宜加築低微處, 且修城內巡城之路。 合撫山、延山爲一州, 稱大都護府, 置府使判官, 以都節制使, 兼任府使。 但城內外之田, 膏腴者少, 鄕吏日守官奴婢等, 常在官門, 居計實難。 近城十里新來各戶, 宜限年減租, 鄕吏則期以富盛, 除遼東騎載之役, 以厚其生。 且依平壤府例, 量設土官, 使邊民樂於趨赴, 以成巨鎭。 以泰川、熙川、嘉山、定州、雲山、博川、朔州、德川、孟山等官人民入保。 雲山郡
              靑山城, 周回一萬六千九百九十七尺。 城之內外險阻, 出入爲難, 故宜令老弱男女入保避難, 但城內平地甚窄, 軍馬難於出入, 以理山、昌城、碧潼等官入保。 熙川邑城古基, 周回六千四百二十尺。 今尺量減築處, 新舊基幷三千九百三十六尺。 視年豐歉, 量民勞逸, 以石改築。 自此向江界之路, 狄餘、合排防墻古基及向理山之路, 棘城防墻古基, 極爲阨險, 可以一當百, 乞幷修築。 又於其內, 連設小堡, 以爲詗候者所依。 江界、閭延, 則本是極邊, 四無救授之兵, 脫有大事, 則當擧邑逾嶺, 退保熙川城, 宜以江界軍糧, 量除一年經費及凶荒斂散之用, 其餘則每年納于熙川城, 熙川軍資, 亦當量宜納于藥山城。 平壤府邑城, 以江東、三登、祥原、中和、江西、龍崗、三和、咸從、甑山、順安等官入保。 慈山郡山城, 以殷山、成川、陽德等官入保。 郭山郡
              能化城, 以隨川、宣川等官入保。 龍川郡邑城, 以鐵山、麟山、定寧、義州等官入保。 上項各官合入城子, 竝依舊以合入各官, 每年軍資之數, 分程途遠近, 量宜轉輸, 餘悉納于其官城子, 以備居民凶荒之資。" 從之。

○戶曹據平安道監司關啓: "鐵山郡新築架山城, 其四面高險, 便於應敵, 然城中狹窄, 地皆沙石, 路又險阻, 樵採甚難。 古邑則距架山二十餘里, 儻有緩急, 必不及入保, 守城爲難。 寧朔古城, 則距架山五里, 而地且沃饒, 勢宜置邑。 請仍置架山國庫, 而以本郡軍人之不赴防義州者守護之, 其官客舍及人吏奴婢等, 悉移寧朔古城。" 命下政府諸曹同議。 參贊盧閈、判書李孟畇ㆍ申商ㆍ吳陞ㆍ安純、贊成權軫、左議政黃喜等皆曰: "可。" 參判崔士儀ㆍ李明德、判書崔閏德、右議政孟思誠等皆曰: "不可。" 從喜等議。
地名: 鐵山 (平安道, 都護府)
年: 1447.0

○議政府啓: "平安道軍需不足, 不可不慮。 請以其道住居各司奴婢身貢及水鐵匠、經師、巫女等稅自願納穀者, 依時直收納。 且令監司, 各處冗費, 磨勘減省, 以補軍需。 且弓槍之用, 便於騎兵。 衝突擊刺, 非馬不能,故中朝於諸路防禦處, 皆頒官馬。 我國牧場, 馬匹蕃息, 而平安一道, 本非産馬之處, 加以征戍護送之煩, 私馬殆盡。 以諸道牧場兒馬, 換壯實土馬一千匹, 於各鎭各堡, 大小緊緩, 量宜分屬。 沿邊各處軍戶及附送居生無馬軍士, 擇可能喂養者分授, 常如己馬, 務要善養。 鎭將、萬戶常加考察, 亦令監司、節制使益嚴點考, 如有濫騎生病致死者, 懲之。 至於衣甲弓箭防禦緊關之物, 常川佩持, 易致損毁, 貧寒之徒, 未卽修治, 實爲未便。 除咸吉道及各道沿邊各官外, 其餘官中軍器及軍器監軍器, 令兵曹擇可用者, 量數分送於防禦各處, 明立文案。 如有無軍器者, 許令穿着。 宣川、鐵山等可耕之地, 陳荒頗多, 入居之人, 須先入送, 限安業間, 勿使差役, 以實邊鄙。" 從之。
地名: 鐵山 (平安道, 都護府)
年: 1450.0

○使臣館貿易之時, 迎接都監, 按舊例禁細布, 使臣怒焉, 上命勿計麤細, 竝許貿易。 有賈人金得富者, 持細布而往, 通事尹義從, 以爲禁物, 執送迎接都監, 使臣大怒。 上, 以同副承旨禹孝剛, 承命布置, 未能繊悉, 尹義從擅禁細布, 令使臣起怒, 迎接都監使柳之禮ㆍ李孝智、判官閔觧、戶曹正郞趙鐵山、佐郞金潚, 承命之事, 不能廣諭, 使義從擅禁, 皆下義禁府鞫之, 使都承旨李季甸, 往諭于使臣曰: "前聞貿易, 禁用細布, 推其所由, 迨今未得, 今又如此, 前言果信。 承旨及都監、戶曹官吏, 已下義禁府劾之, 欲置重典。" 使臣曰: "每喫好饌, 又賜奴婢, 有何不足而發怒? 皇帝若聞此等之事, 得無譴我乎? 頭目輩買賣, 欲爲人情耳, 惶恐實深。 乞啓殿下宥之。" 季甸回, 使臣又使通事崔倫, 請放官吏, 命放之, 竝令詣犬平館, 謝使臣。
地名: 鐵山 (平安道, 都護府)
年: 1456.0

○傳(曹)
                〔旨〕
              刑曹, 放司律院廳直定役車仲生、金得成、草之梁充軍河住持、鴻山安置安貴夫、忠淸道內廂充軍李吾乙麻、全羅右道充軍崔中、南海流裵時介、安置今古音龍、庭爐干定役林聰、鹽浦充軍方仲培、合浦庭爐干定役吾乙麻大、薺浦充軍崔禿衆、平海充軍林自知、安州庭爐干定役智孝根、從浦合排定役克愼、江界流仲孫、上土合排定役張祿、嘉山流僧雪祐、生陽日守定役方致正、長洞合排定役吳大山、安景ㆍ慈城充軍金龍浪、城浦充軍魯變、金郊日守定役崔訥金ㆍ金玉孫ㆍ崔於山ㆍ林孟敬、敬天日守定役僧惠明、安城日守定役金仁、龍泉日守定役白將軍、岊嶺日守定役申上佐。 傳旨義禁府, 放龜城官奴永屬張得流ㆍ朴根生ㆍ白存者ㆍ安吾乙未同、嘉山入居奴於里大、金巖日守定役性仇之ㆍ豆乙彦ㆍ金仲生ㆍ韓貴珍、寶山日守定役趙永之ㆍ末之ㆍ車於里大ㆍ朴莫山ㆍ金元柱ㆍ上左於末知、安城日守定役凡安ㆍ全莫同ㆍ金吾乙未同ㆍ金將軍ㆍ末訖若ㆍ老光應ㆍ金尹萬ㆍ金石、岊嶺日守定役梁和上ㆍ洪賚ㆍ上左莫同ㆍ內隱達ㆍ宋松莫山ㆍ李貴中、敬天日守定役李澄ㆍ朴春生ㆍ趙俊生ㆍ朴松衆
              伊ㆍ守丁、金郊日守定役李生ㆍ裵仲夫ㆍ田祿守ㆍ崔貴ㆍ奉得龍ㆍ內隱生ㆍ小知ㆍ鐵山ㆍ申小生ㆍ仍邑金、興義日守定役元得龍ㆍ金石同ㆍ孫者古未ㆍ長敬山
              守ㆍ亡應知、洞仙日守定役姜田中ㆍ夫今音同ㆍ莫同ㆍ金莫生、龍泉日守定役仇叱同、黔毛浦充軍守叱仇未ㆍ於里同、玉浦充軍徐莫三、法聖浦充軍曺白同、蔚山內廂充軍吾乙麻知、所江充軍崔善敬ㆍ洪山、廣巖充軍金者斤同ㆍ張生、司律院廳直定役金仲富ㆍ韓知ㆍ洪延。
地名: 鐵山 (平安道, 都護府)
年: 1469.0

○義禁府啓: "曾降傳旨: ‘逆賊李施愛等緣坐人, 須卽區處。’ 敬此前件緣坐人內處絞人, 令敬差官鄭垠, 據籍憑考年歲施行, 待年人竝保授親屬, 永屬奴婢及安置人內, 其已磨勘前後啓本, 一無差誤者, 幷依律文, 具錄姓名于後。 請令其道觀察使, 差人管押, 次次交割。 咸興人崔玉同父道生、北靑人張奉子毛知、洪原人金春敏父以生ㆍ田達ㆍ父田松, 竝處絞; 定平人李明義妾緣今ㆍ李崇智妾仲德、永興人朴守生弟達生ㆍ圭生、會寧人金致溫弟山守、吉州人李施郁後妻思略、李植亨妻今伊、李英發妻粉伊、弟巨夫非、金九守妻玉台、李宗繼弟宗茂, 永屬唐津縣奴婢; 吉州人李孝宗妻白時, 永屬南海縣婢; 端川人李愼孫母李德、妻丹香、弟敬孫, 永屬寶城郡奴婢; 李愼孫女子敬非, 待年永屬爲婢; 端川人金仁洽妻毛乙介、金致明妻七伊、咸興人金成右妻內隱今、弟長守ㆍ末乙生, 永屬光陽縣奴婢; 金守生三寸姪江中ㆍ亡龍、金成右三寸姪玉年, 待年安置; 咸興人金整妻莫德、弟欣同、利城人金右昌妻金加伊、兄玄玉、弟松德ㆍ順德、北靑人金末孫妻德今, 永屬機張縣奴婢; 端川人李愼孫女子順非、金仁洽女子哲非ㆍ哲斤、金致明女子仇叱介、北靑人朴孝孫子宗繼、張奉子守明、女子三德ㆍ禾德ㆍ粉同、子三同、韓赫女子率今ㆍ貴銀ㆍ召史、金末孫女子石乙金、子銀同、洪原人李乙奉子順伊ㆍ順同、女子吾莊、嚴興發女子於郞、子慶智、咸興人末乙巾女子內里介、子末山、李林子同伊ㆍ同金、金整女子云非ㆍ孝台, 待年永屬爲奴婢; 李施愛孽三寸叔李坤、金九守三寸叔南進、金末孫三寸叔致生, 安置; 北靑人李若同妻弄金、兄孟孫, 永屬固城縣奴婢; 北靑人趙完玉三寸姪莫同ㆍ哲同、崔漢卿三寸姪都致, 待年安置; 北靑人朴孝孫妻聰明、張奉妻班道、妾銀氏夫知、洪原人金春敬妻三德、田達妻終今、弟溫達, 永屬鎭海縣奴婢; 咸興人朱澄女子終非、子終達、韓崇智女子仇非, 待年永屬爲奴婢; 咸興人嚴承敏妻今台、李義生妻內隱伊、弟仲生、北靑人韓赫弟孝同、洪原人韓繼春妻貴德、兄繼生、崔漢卿妻內隱伊、咸興人朱澄妻栗伊, 永屬河東縣奴婢; 金守生女子毛老非、金右昌子金干、女子石乙非、李林女子李德, 待年永屬爲奴婢; 北靑人朴成伯壻朴安道ㆍ姜水生ㆍ金繼生、李孝紀子光山安置; 北靑人李孝順兄孝詳ㆍ孝精, 永屬南海縣奴; 北靑人趙完玉妻寶今、妾玉非、弟山玉、咸興人安仲生妻班德、子內隱同ㆍ末乙山、崔玉同母生德、妻勝非、弟玉實, 永屬泗川縣奴婢; 吉州人金性命子無作只, 待年永屬爲奴; 咸興人崔玉同三寸叔化尙、李仲和三寸叔李興, 安置; 洪原人李乙奉妻虫介、趙壁妻性今, 永屬東萊縣婢; 咸興人韓崇智兄韓守, 永屬興陽縣奴; 吉州人崔閏孫子同於之, 待年永屬爲奴; 咸興人金玉生妻白時、弟玉田ㆍ觀南、金守生妻亏斤、弟山已, 永屬長興府奴婢; 韓崇智子哲同、金玉生子義同、金水生女子德非, 待年永屬爲奴婢; 金守生三寸姪江金, 待年安置; 定平人鄭惠妻加伊永, 屬迎日縣婢; 慶源人孟崇仁妾慶源花、崔得敬妻玉今、弟敏敬、鍾城人咸汝諧妻莫加、會寧人朴盡孝妻月花, 永屬長鬐縣奴婢; 李施愛妾女子李非、李施郁子茂山、咸興人崔玉同弟崔山、咸汝諧女子石乙莊ㆍ仇夫, 待年永屬爲奴婢; 永興人朴守生三寸姪金伊丁、會寧人朴盡孝三寸姪連孫, 安置昆陽; 咸興人金成雨三寸姪略同ㆍ孝孫、安仲生三寸姪安山、朴守生三寸姪鐵山ㆍ末應山, 待年安置。" 上令院相議之。 高靈君
              申叔舟、領議政韓明澮、寧城君
              崔恒、仁山君
              洪允成、昌寧君
              曺錫文、左議政金礩、左贊成金國光等議啓曰: "李施愛等, 非他反臣之比, 至擧兵抗國。 經時乃定, 其時所殺節度使以下, 無慮數百人, 皆國之良。 先王初欲屠城, 當其旣得施愛, 放軍之日, 深恨未盡捕斬。 今若處其緣坐人於近道, 非徒不如法, 無以懲惡。 且脅從旣皆勿治。 今之緣坐, 無首從悉配極邊, 年未滿者十歲以上竝配, 以鑑萬世。 治大逆而經年未定, 實爲稽緩。 宜速定。" 從之。
地名: 鐵山 (平安道, 都護府)
年: 1474.0

○傳旨刑曹: "放典獄廳直定役李仁春、律學廳直定役孟有才ㆍ韓內隱山ㆍ朴得金ㆍ朴乙生ㆍ崔豆乙萬ㆍ金自新ㆍ金今同ㆍ仁萬ㆍ姜自山ㆍ宋云山ㆍ趙巨乙吾未ㆍ金今音勿ㆍ全未同ㆍ全珍ㆍ李元吉ㆍ張赤擧烟ㆍ金守山ㆍ孔哲山ㆍ金義ㆍ孔石伊ㆍ朱山ㆍ李莫同、藥房徒年定役金貴全、刑曹皂隷定役韓承重、驪州充軍洪今生、月串充軍李仲山、井浦充軍北間ㆍ白山ㆍ金敬、 坡州徒年定役李叔武ㆍ李次仲、漣川徒年定役任址、坡州充軍崔山、海州永屬僧學空、鳳山充軍姜牛叱ㆍ同徒年定役宋自貞ㆍ付處田吉甫、瓮津充軍李祐、信川充軍金尙勇ㆍ羅叔明、吾叉浦充軍金南守ㆍ徐孟孫ㆍ金致和ㆍ金誌、遂安充軍韓孝順、長淵徒年定役張末生、龍媒梁充軍李同ㆍ李末同、許沙浦充軍金孝榮ㆍ金孝元、瑞興充軍崔植、廣巖梁充軍金孝民ㆍ金上佐、黃州充軍李永山、海州充軍崔莫同ㆍ金尙、江陵烽火干定役安好之、昌城流金仲珍、渭源充軍田萬ㆍ官奴定屬李春今ㆍ定役李守知、肅川定役朴山、中和定屬金巨勿ㆍ宋石柱、龍川定役婢召史、義州定役金嚴同ㆍ金莫同ㆍ黃有丁ㆍ李卵同ㆍ定屬石山、熙川流朴波迴、龍崗定役吳敏正ㆍ僧義公、龜城充軍方玉仇知、寧邊充軍金義文ㆍ李自義ㆍ得夫ㆍ權永通ㆍ金丁ㆍ全以善ㆍ付處李念佛、江界流小莫同、鐵山充軍崔仲文、蔚山充軍朴元進、唐津充軍鄭仁和、昆陽充軍僧學官、寧海充軍文玉同ㆍ朴永山ㆍ李善同ㆍ郭石同ㆍ李壽生、咸昌定役行眞僧戒守、長鬐充軍姜處賓、泗川充軍金自溫、丑山浦充軍朴潤德、固城流今音同、珍島流琴永、泰仁充軍姜自延、突山浦充軍白宗、扶安永屬良女繼石、珍島永屬今音同、萬頃永屬婢永非、黔毛浦充軍崔閏正、羣山浦充軍金同叱三、旌義定役韓仇叱金ㆍ韓恠祿ㆍ韓恠中、康津流金鼎鉉、永興定役嚴守明、穩城定役朴春生ㆍ韓永實ㆍ姜乙巳ㆍ朴德金ㆍ申自平ㆍ崔田己ㆍ朴元忠。"
地名: 鐵山 (平安道, 都護府)
年: 1477.0

○御經筵。 講訖, 掌令朴悌順啓曰: "臣往在平安道
              鐵山, 鄕吏告臣曰: ‘此地牧場有二, 曰項串, 曰稷島。 以本邑鄕吏爲牧子, 又役於赴京使騎駄, 役事苦重, 將至逃散矣。’ 臣意牧子以諸司奴子充定, 則鄕戶可以得免兩役。" 上曰: "令該司議啓。" 悌順又曰: "自碧團至理山, 道里甚遠, 其間多有峻嶺, 而僅置一驛, 驛人甚苦之。 若置一驛於阿叱耳北面, 則可矣。" 上曰: "令該司議啓。"
地名: 鐵山 (平安道, 都護府)
年: 1480.0

○壬申/御經筵。 講訖, 大司憲鄭佸啓曰: "洛山寺奴婢, 特命永傳。 先王革寺社奴婢, 而今若如此, 則施納奴婢, 恐從此始矣。" 上曰: "臺諫之言, 慮其漸也。 予當斟酌, 而處之。" 大司諫金碏啓曰: "鐵山郡守張繼孫, 中庚辰年武科, 屬別侍衛, 再授萬戶後, 爲水軍僉節制使, 素無履歷, 不合臨民之職。 請改正。" 佸曰: "金碏之言是也。 張繼孫罷職在外, 十有一年, 今吏曹遽用之, 恐有情矣。" 上曰: "其問吏曹以啓。" 都承旨金季昌曰: "張繼孫, 臣之同鄕人也, 其人可用者也。" 佸又啓曰: "天使族親及通事, 皆可罪也。 鄭同請加資都監郞廳及通事, 而上不之聽, 則別請張有華爲堂上, 是必有華請之也。" 上曰: "鄭同豈聽有華之囑, 而請之耶? 且通事, 自知罪大, 雖鞫之, 必不服矣。 若以無據之事, 而杖之, 或死於箠楚, 無乃曖昧乎?" 碏曰: "邇日有雷雹之變, 請下書求言。" 佸曰: "今年禾穀未成, 早霜且雹, 民必飢餒。" 上曰: "早霜而禾穀未實, 深可慮也。 三道巡察使之行, 得無弊歟? 其速召還。" 佸又請求言, 上曰: "民之冤抑, 皆得上言自伸。 其下書求言, 不過欲聞人主大臣之過也, 但刑獄之間, 恐有冤抑。" 佸曰: "外則一守令治之, 故不無錯誤, 京中則聽理者多, 冤枉少矣。"

○御經筵。 講訖, 持平崔漢侯啓曰: "鐵山郡守張繼孫, 親立訟庭, 以爭奴婢, 不可爲民父母也。" 上曰: "我國之人, 能上下有分, 以有奴婢也。 豈可以此爲疵, 而不用也?" 漢侯曰: "親立訟庭, 以爭不當得之奴婢, 其不顧廉恥若此, 不可用也。" 不聽。

○庚辰/御經筵。 講訖, 持平權任、正言劉瓚啓曰: "鐵山郡守張季孫, 嘗親訟奴婢于官, 其無恥可知。 況年近六十, 氣力(襄)
                〔衰〕
              耗, 不堪防禦, 請遞之。" 上命承旨, 考其年齒以啓。 瓚又啓曰: "知巨非之主密城君, 與泰江守, 堂叔姪也, 知巨非脅奸其妻於乙宇同, 罪惡甚重。 而命贖其徒, 何以懲惡?" 不聽。
地名: 鐵山 (平安道, 都護府)
年: 1489.0

○吏曹據永安道觀察使李封啓本啓: "永興府本我聖祖龍興之地, 而去丁亥年李施愛之亂, 品官等獨能救活邑宰, 忠義可賞, 故陞爲界首官。 然而地不加廣, 民不加衆, 事多不贍。 高原郡雖曰懿惠王后外鄕, 而永興本是桓祖大王御鄕, 則以王后之鄕, 隷大王御鄕, 於事體亦宜。 且定平府當丁亥之亂, 擧邑叛逆, 削地可也; 反以前日咸興割入四社之地, 與預原縣竝還定平, 大無懲惡之意。 臣等請以高原與預原竝屬永興。" 命議于領敦寧以上、政府、六曹、漢城府。 沈澮、尹弼商議: "依所啓施行。" 洪應、許琮、孫舜孝、金
              宗直、權健、權侹、金世勣、元仲秬、宋鐵山、尹慜議: "咸興、定平俱是逆賊之鄕, 咸興則降爲郡而所屬諸社, 皆歸諸本邑; 定平則非徒不降, 反以預原之地屬焉, 果如議者之說。 今割預原屬於永興, 則永興大於諸邑, 而賞罰之道得矣, 此則可行也。 若高原則懿惠王后之鄕也, 今曰合永興御鄕爲無妨, 是大不然。 以他道觀之, 王后之鄕, 莫不高其官號, 縣則陞郡, 郡則陞府, 以次而上, 尊其所生之鄕也。 今反隷於永興, 則非先王尊崇之意, 而於例不通也。 且前此言之者, 亦以謂高原殘小, 迫於永興, 勢不得不幷合, 而至今未施行者, 爲此也。 此則恐未可行也。" 李克培議: "州府郡縣沿革之際, 非徒衙前奴婢遷徙之弊, 大抵諸邑地理區域自分, 輕易革置, 固爲不可。 丁亥之亂降號, 不過咸興、吉州, 而定平不與。 民心已定數十年之後, 更稱逆黨, 預原一縣割屬他邑, 以搖民心, 似爲失體。 且高原縣移設處曾已審定, 今以官舍未卽經營, 一朝革罷, 又失民情, 亦爲未便。 永興雖曰龍興之地, 以見在土地維持至今, 不必增廣。 臣以謂仍舊爲便。" 盧思愼議: "咸興以殺觀察使故降爲郡, 吉州, 李施愛所居興亂之地, 故降爲縣。 若以殺守令, 則永安一道郡縣, 皆當廢革矣。 其時國議已定, 今不可追論。 且列郡疆域已定, 不可以小小之事而輕爲廢革。" 李鐵堅、韓致禮、鄭文炯、李崇元、李瓊仝、柳洵、李枰議: "諸邑經界分定已久, 沿革之際, 民或受弊。 以邑人不緊陳訴, 輒從其欲, 輕易沿革, 有妨大體。 且以定平爲有罪, 則咸興以北諸郡皆然。 其時不行削地之罰, 而今在數十年之後, 追論削地, 更搖人心, 尤妨大體。 仍舊何如?" 從洪應等議。
地名: 鐵山 (平安道, 都護府)
年: 1490.0

○靑松府院君
              沈澮、領議政尹弼商、左議政洪應、領敦寧尹壕、左贊成李鐵堅、兵曹判書韓致禮、禮曹判書愼承善、刑曹判書李崇元議: "犯盜減死人, 已身妻子定屬, 亦足懲惡, 全家永屬, 似過重。" 右議政盧思愼議: "依克均所啓何如?" 戶曹判書盧公弼、參判宋瑛、禮曹參判李陸、漢城府右尹權健、吏曹參議李季男議: "刑曹受敎本意, 以雜犯流罪者, 尙皆全家入居, 而犯盜罪重者, 反從輕典, 只已身定屬未便, 以犯盜減死者, 竝兩界全家定屬。 臣等意以謂, 入居雖有離鄕之苦, 比之爲奴, 大有輕重。 今據入居之法, 增減死之罪, 以至全家爲奴, 已爲無據。 況犯盜坐死者, 其罪無疑, 只妻子爲奴, 而以情法可疑, 減死者反使全家爲奴, 輕重失宜。" 兵曹參判柳洵議: "爲盜之家, 咸仰盜利以爲生, 盜旣敗矣, 則同爲孥戮宜矣。 但盜之死者, 只妻子爲奴, 情亦不稱, 同科治之, 以爲弭盜之方何如?" 工曹參議宋鐵山、兵曹參知尹慜議: "克均所啓似可。 但犯盜罪重, 不可從輕, 依刑曹受敎。" 傳曰: "勿用刑曹受敎。"
地名: 鐵山 (平安道, 都護府)
年: 1539.0

○伴送使蘇世讓, 復命後啓曰: "《皇華集》凡五卷, 皆已楷寫而來, 然錯誤處尙多。 御覽後還下, 則令從事官等,
                【崔演、嚴昕、林亨秀。】
              常仕于校書館, 校正印出何如? 日記, 備載一行之事, 故敢獻權近
              《應制集》,
                【權近, 國初人, 於太祖朝, 以請國號赴京。 大明
                  太祖高皇帝, 聞其能詩, 特賜引見, 命題賦詩, 大加稱賞, 又賜御製。 權近東還, 編次成秩, 後人名之曰《陽村先生應製集》。】
              館伴金安國, 進于天使而求詩, 天使製贈, 且曰: ‘集中有高皇帝御製詩, 名之以《陽村》
              
                【權近自號。】
              
              《先生應制詩》, 似乎不恭。 宜改曰《應制承恩錄》。’ 又謂欲得印本觀之云。 請印送何如? 天使所製詩, 平安道則已楷寫, 刻板懸掛矣, 黃海、京畿兩道, 則未及爲之。 令能書人, 楷寫下送何如? 郭山孝女金四月之碑,
                【四月其母得惡疾, 斷指和藥以進, 母病卽愈, 立碑道左, 以旌孝行, 天使過此, 則必賦詩。】
              以三尺惡石造之, 立於田頭草萊之間, 於天使所見, 殊爲埋沒。 今則飢荒最甚, 功役亦重, 不可爲也, 姑待豐歲, 以熟石改造, 立之路傍高處何如? 葱秀山、翠屛山
              
                【二山俱在黃海道
                  平山府。】
              碑閣
                【天使董越
                  《葱秀山記》, 吳希孟
                  《翠屛山賦》, 皆立碑山下, 又起高閣, 以庇風雨。】
              過大, 而今天使所製詩文亦多。 若刻碑立閣, 則弊甚不貲。 請楷寫刻板, 懸掛閣內何如? 天使所經, 一路凶荒, 義州、龍川、鐵山等邑, 饑饉尤甚, 人馬困斃, 勢將難支, 而往年田稅, 督徵不已, 嗷嗷溝壑, 至爲矜悶。 請量減田稅何如? 安州, 關防重地, 使臣來往, 亦絡繹相繼, 而近來厲疫大熾, 官奴婢死亡殆盡, 將爲棄邑。 奴婢令該曹量定, 以開蘇復之策何如? 京畿、黃海、平安三道, 天使宴享, 豐殺不同, 軍威兵卒,
                【天使前後擁衛事。】
              多寡亦異。 從一磨鍊, 以定後規何如? 天使所請